
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση τροποποίησης του Οργανισμού Εσωτερικής 
Υπηρεσίας (Ο.ΕΎ.) της Κοινότητας Γυμνού Εύ¬ 
βοιας. 1 

Έγκριση Οργανισμού Εσωτερικής Υπηρεσίας (ΟΈ.Υ.) 
ίου Σ/λίου Περιοχής της 14ης Εδαφικής Περιφέ¬ 
ρειας Νομού Εύβοιας. 2 

Έγκριση Οργανισμού Εσωτερικής Υπηρεσίας (Ο.ΕΎ.) 
Κοινότητας Κουρκουλών Ν. Εύβοιας . 3 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 6515 (1) 

Έγκριση τροποποίησης του Οργανισμού Εσωτερικής 

Υπηρεσίας (Ο.Ε.Υ.) της Κοινότητας Γυμνού Εύβοιας. 

Ο ΑΝΑΠΛ. ΠΕΡΙΦ. ΔΙΕΥΘΥΝΤΗ Ν. ΕΥΒΟΙΑΣ 
Έχοντας υπόψη: 

1. Τις διατάξεις του άρθρου 12 του ν. 1188/81 όπως 
αυτές αντικαταστάθηκαν με τις όμοιες του ν. 2307/95 άρ¬ 
θρο 8 παρ. 5 και 2399/96. 

2. Τις διατάξεις του άρθρου 27 του ν. 2081/92 με τις 
οποίες προστίθεται στο ν. 1558/85 «Κυβέρνηση και Κυ¬ 
βερνητικά όργανα» νέο άρθρο με αριθμό 29Α. 

3. Τις διατάξεις των νόμων 2218/94 και 2240/94. 

4. Την αριθ. 36848/εγκ.26/22.8.95 Υπ. Εσωτ. Δ.Δ. κΑ. 

5. Το αριθ. 12/27.11.1996 πρακτικό του Υπηρεσιακού 
Σ/λίου ΟΤΑ Ν. Εύβοιας που γνωμοδότησε ομόφωνα για 
την έγκριση τροποποίησης του Οργανισμού Εσωτερικής 
Υπηρεσίας (Ο.ΕΎ.) της Κοινότητας Γ υμνού Εύβοιας, απο¬ 
φασίζουμε: 

1. Εγκρίνουμε την τροποποίηση του Οργανισμού Εσω¬ 
τερικής Υπηρεσίας (Ο.ΕΎ.) της Κοινότητας Γυμνού Εύ¬ 
βοιας όπως αυτός ψηφίστηκε με την αριθ. 100/93 από; 
φάση του Κοινοτικού Σ/λίου Γ υμνού Εύβοιας και έχει ως 
εξής: 

Α’ ΓΡΑΜΜΑΤΕΙΑ ΔΙΟΙΚΗΤΙΚΗ ΥΠΗΡΕΣΙΑ 

1) Μία (1) θέση γραμματέα κλάδου ΤΕ17 με βαθμούς Γ 
Α. 

2) Δύο (2) θέσεις γραμματέων κλάδου ΔΕΙ με βαθμούς 
Γ-Α. 


Β* ΥΠΗΡΕΣΙΑ ΚΑΘΑΡΙΟΤΗΤΑΣ 

1) Μία (1) θέση οδηγού απορ/φόρου αυτ/του κλάδου 
ΔΕ29 με βαθμούς Γ-Α. 

2) Μία (1) θέση εργάτη καθαριότητας κλάδου ΥΕ16 με 
βαθμούς Δ-Γ. 

Π ΥΠΗΡΕΣΙΑ ΥΔΡΕΥΣΗΣ. 

1) Μία (1) θέση εργάτη ύδρευσης κλάδου ΥΕ16 με βαθ¬ 
μούς Δ-Γ. 

2) Μία (1) θέση υδραυλικού ΔΕ30 με βαθμούς Δ-Α. 

2. Με την πράξη αυτή προκαλείται δαπάνη ύψους 

(250.000) και θα καλυφθεί από τον προϋπολογισμό της 
Κοινότητας οικονομικού έτους 1996. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 18 Ιουνίου 1996 

Ο Αναπλ. Περιφ. Διευθυντή 
ΓΙΑΝΝΗΣ ΠΑΠΟΥΤΣΗΣ 

- ♦ - 

Αριθ. 6893 (2) 

Έγκριση Οργανισμού Εσωτερικής Υπηρεσίας (Ο.ΕΎ.) του 

Σ/λίου Περιοχής της 14ης Εδαφικής Περιφέρειας Νο¬ 
μού Εύβοιας. 

Ο ΑΝΑΠΛ. ΠΕΡΙΦ. ΔΙΕΥΘΥΝΤΗ Ν. ΕΥΒΟΙΑΣ 
Έχοντας υπόψη: 

1. Τις διατάξεις του άρθρου 12 του ν. 1188/81 όπως 
αυτές αντικαταστάθηκαν με τις όμοιες του ν. 2307/95 άρ¬ 
θρο 8 παρ. 5 και 2399/96. 

2. Τις διατάξεις του άρθρου 27 του ν. 2081/92 με τις 
οποίες προστίθεται στο ν. 1558/85 «Κυβέρνηση και Κυ¬ 
βερνητικά όργανα» νέο άρθρο με αριθμό 29Α. 

3. Τις διατάξεις των νόμων 2218/94 και 2240/94. 

4. Την αριθ. 36848/εγκ. 26/22.8.95 Υπ. Εσωτ. Δ.Δ. κΑ. 

5. Το αριθ. 8/27.2.1996 Πρακτικό του Υπηρεσιακού Σ/ 
λίου ΟΤΑ Ν. Ευβοίας που γνωμοδότησε ομόφωνα για την 
έγκριση του Οργανισμού Εσωτερικής Υπηρεσίας (Ο.ΕΎ.) 
του Σ/λίου Περιοχής της 14ης Εδαφικής Περιφέρειας Νο¬ 
μού Ευβοίας, αποφασίζουμε: 

1. Εγκρίνουμε τον Οργανισμό Εσωτερικής Υπηρεσίας 
(Ο.ΕΎ.) του Σ/λίου Περιοχής της 14ης Εδαφικής Περιφέ¬ 
ρειας Νομού Ευβοίας όπως άυτός ψηφίστηκε με την αριθ. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


9/95 απόφαση του Σ/λίου Περιοχής της 14ης Εδαφικής 
Περιφέρειας Νομού Εύβοιας και έχει ως εξής: 

ΚΕΦΑΛΑΙΟ Α' 

Διάρθρωση και Αρμοδιότητες Υπηρεσιών 

Αρθρο 1 

Διάρθρωση Υπηρεσιών 

Συνιστάται στο Συμβούλιο Περιοχής υπηρεσία με τον τί¬ 
τλο «Υπηρεσία Συμβουλίου Περιοχής 14ης Εδαφικής Πε¬ 
ριφέρειας Εύβοιας», επιπέδου Διεύθυνσης, και με χωρική 
αρμοδιότητα την περιφέρεια του οικείου Συμβουλίου Πε¬ 
ριοχής. 

Η Διεύθυνση αποτελείται από τα παρακάτω Τμήματα με 
τις αντίστοιχες αρμοδιότητες: 

1. Τμήμα Σχεδιασμού και Προγραμματισμού. 

2. Τμήμα Τεχνικής Υποστήριξης. 

3. Τμήμα Διοικητικής Υποστήριξης. 

4. Τμήμα Οικονομικής Υποστήριξης. 

5. Τμήμα Καθαριότητας. 

6. Τμήμα Υποστήριξης ΟΤΑ (Παιδεία Πρόνοια). 

Αρθρο 2 

Αντικείμενο και οι Αρμοδιότητες Διεύθυνσης 

Η Διεύθυνση έχει την ευθύνη της σύννομης εύρυθμης 
και αποτελεσματικής διαχείρισης των διαδικασιών που 
έχουν σχέση με την λειτουργία του Συμβουλίου Περιοχής, 
σκοπός της οποίας είναι η ανάπτυξη και η παραγωγή υπη¬ 
ρεσιών προς εξυπηρέτηση της περιοχής, σύμφωνα με τις 
κατευθύνσεις του Διοικητικού Συμβουλίου. 

Έχει την μέριμνα για την κάλυψη των ποσοτικών και 
ποιοτικών αναγκών της υπηρεσίας με το κατάλληλο προ¬ 
σωπικό, η ανάπτυξη η βελτίωση η αξιοποίηση του υπηρε- 
τούντος προσωπικού και η εξασφάλιση της έγκαιρης πα¬ 
ροχής αξιόπιστων υπηρεσιών. 

Έχει την ευθύνη για τον έλεγχο και την διαχείριση των 
διαδικασιών οικονομικού προγραμματισμού και ελέγχου 
(περιοδικοί προϋπολογισμοί, απολογισμοί ταμειακά προ¬ 
γράμματα, εσωτερικός έλεγχος, οικονομική πληροφό¬ 
ρηση κ.λ.π.). 

Τον έλεγχο και διαχείριση των διαδικασιών βεβαίωσης 
των κάθε φύσης εσόδων του συμβουλίου. 

Την διαχείριση των διαδικασιών προμηθειών. 

Τον έλεγχο και διαχείριση των διαδικασιών εισπράξεων 
και πληρωμών. 

Η Διεύθυνση ανταποκρίνεται στις γενικές της αρμοδιό¬ 
τητες με κατάλληλο συντονισμό και εποπτεία των τμημά¬ 
των της. 

'Αρθρο 3 

Αντικείμενο και Αρμοδιότητες Τμήματος 
Σχεδιασμού και Προγραμματισμού. 

Αρμοδιότητες του Τμήματος είναι η εκπόνηση σχεδίων 
προγραμμάτων και έργων για την κοινωνική και πολιτιστική 
ανάπτυξη της περιοχής. 

Ειδικότερα στις αρμοδιότητές του ανήκουν: 

α. Η συγκέντρωση επεξεργασία και τήρηση στατιστικών 
στοιχείων για την οικονομική και πολιτιστική κατάσταση 
στην περιοχή. 

β. Η παρακολούθηση των προγραμμάτων που αφορούν 
στην κοινωνική και πολιτιστική ανάπτυξη και βελτίωση της 
ποιότητας ζωής. 

γ. Η διατύπωση προτάσεων για την κατάρτιση των μεσο- 


χρόνιων νομαρχιακών αναπτυξιακών προγραμμάτων. 

δ. Η κατάρτιση των μεσοχρόνιων και ετήσιων τοπικών 
αναπτυξιακών προγραμμάτων της περιοχής. 

ε. Η διαχείριση των χρηματοδοτήσεων από το Πρό¬ 
γραμμα Δημοσίων Επενδύσεων και από τους πόρους των 
προγραμμάτων της Ευρωπαϊκής Ένωσης που αφορούν 
στην περιοχή. 

στ. Η αξιοποίηση των πλουτοπαραγωγικών πόρων δια- 
κοινοτικής ή διαδημοτικής σημασίας και κάθε άλλη σχε¬ 
τική αρμοδιότητα που ήθελε ανατεθεί από τους Ο.Τ.Α 
μέλη του Σ.Π. 

Άρθρο 4 

Αντικείμενο και Αρμοδιότητες Τμήματος 
Τεχνικής Υποστήριξης 

Στην αρμοδιότητα του Τμήματος ανήκουν η μελέτη 
εκτέλεση και συντήρηση έργων τοπικού επιπέδου. 

Ειδικότερα: 

Η υλοποίηση του πολεοδομικού σχεδιασμού στα πλαί¬ 
σια των εγκεκριμένων Ζωνών Οικιστικού Ελέγχου (Ζ.Ο.Ε.) 
ή των Ειδικών Χωροταξικών Μελετών και τήρηση των δε¬ 
δομένων του Κτηματολογίου της Περιοχής τους, όπως 
αυτά προκύπτουν από το συνολικό σχεδιασμό και την ολο¬ 
κληρωμένη διαχείριση του Εθνικού Κτηματολογίου. 

Η μέριμνα για την εκτέλεση και λειτουργία διακοινοτι- 
κών και διαδημοτικών έργων τεχνικής υποδομής και κοι¬ 
νωνικού εξοπλισμού. 

Η μέριμνα για την προστασία του περιβάλλοντος σε θέ¬ 
ματα διακοινοτικής ή διαδημοτικής σημασίας. 

Κάθε άλλη σχετική αρμοδιότητα που ήθελε ανατεθεί 
από τους Ο.Τ.Α. μέλη του Σ.Π. 

Άρθρο 5 

Αντικείμενο Αρμοδιότητες Τμήματος 
Διοικητικής Υποστήριξης 

Στην αρμοδιότητα του Τμήματος ανήκουν τα αφορώντα 
στο προσωπικό, στη Γραμματειακή υποστήριξη του Σ.Π. 

Αναλυτικότερα: 

Διεξάγει την προσωπική αλληλογραφία του Προέδρου 
του Σ.Π. και τηρεί το Αρχε’ιο αυτής. 

Τηρεί ιδιαίτερο Πρωτόκολλο εισερχομένων και εξερχο- 
μένων εγγράφων, τα οποία διεκπεραιώνει στις αρμόδιες 
υπηρεσίες. 

Προγραμματίζει τις ώρες και ημέρες που ο Πρόεδρος 
μπορεί να δέχεται διάφορες επιτροπές Συλλόγους και Πο¬ 
λίτες. 

Τηρεί Ημερολόγιο των προσωπικών επαφών του Προέ¬ 
δρου εντός και εκτός Σ.Π. 

Παραλαμβάνει από τους υπηρεσιακούς παράγοντες 
τους φακέλλους των εγγράφων που πρέπει να υπογρα- 
φούν από τον Πρόεδρο. 

Παρακολουθεί όλη τη δραστηριότητα του Σ.Π. 

Αναλαμβάνει τη συγγραφή των κειμένων και των επι¬ 
στολών του Προέδρου. 

Αναλαμβάνει την δακτυλογράφηση και διεκπεραίωση 
της αλληλογραφίας των Υπηρεσιών του Σ.Π. 

Φροντίζει για τη δημοσίευση των διακηρύξεων και των 
ανακοινώσεων των Υπηρεσιών του Σ.Π. 

Παραλαμβάνει τον ημερήσιο και περιοδικό τύπο, καθώς 
και όλα τα έντυπα που αποστέλλονται στο Σ.Π. 

Επιμελείται της καθημερινής αποδελτίωσης του Τύ¬ 
που. 

Είναι υπεύθυνο για την εφαρμογή όλων των νόμων και 
διαταγμάτων που αφορούν στο πόσης φύσεως προσωπικό 
του Σ.Π. και ασκεί τις αρμοδιότητες που απορρέουν από 
τον Κώδικα κατάστασης Δημοτικών και Κοινοτικών Υπαλ¬ 
λήλων (ν. 1188/81). 

Τηρεί Μητρώο, ευρετήριο και τους ατομικούς φακέλ- 
λους του μόνιμου και με σχέση εργασίας Ι.Δ. προσωπι¬ 
κού. 

Συντάσσει και θεωρεί τα πάσης φύσεως μισθοδοτικά 
στοιχεία όλου του προσωπικού και τα προωθεί αρμοδίως 
για τη σύνταξη των μισθοδοτικών καταστάσεων. 

Εφαρμόζει το Πειθαρχικό Δίκαιο. 

Εκδίδει τα πιστοποιητικά και τις βεβαιώσεις του προσω¬ 
πικού για την υπηρεσιακή του κατάσταση. 

Διεκπεραιώνει κάθε υπόθεση που έχει σχέση με τη χο¬ 
ρήγηση της σύνταξης και των παροχών στο οικείο Ταμείο 
Ασφάλισης των υπαλλήλων του Σ.Π., που φεύγουν από 
την Υπηρεσία, καθώς και την αναγνώριση και εξαγορά της 
προϋπηρεσίας τους, όπως και κάθε υπόθεση που έχει 
σχέση με τη συνταξιοδότηση του Ι.Δ. προσωπικού και την 
καταβολή της προβλεπόμενης από το νόμο αποζημίω¬ 
σης. 

Ελέγχει και παρακολουθεί τα αφορώντα στην τήρηση 
του κανονικού ωραρίου εργασίας. 

Εκδίδει ή κοινοποιεί εγκυκλίους που αφορούν στην 
υπηρεσιακή κατάσταση του προσωπικού και το ενημερώ¬ 
νει για τα προγράμματα επιμόρφωσής του. 

Φροντίζει για την ορθολογική κατανομή του προσωπι¬ 
κού ώστε να λειτουργούν εύρυθμα οι Υπηρεσίες. 

Εισηγείται στον Πρόεδρο για τη συγκρότηση των ανα¬ 
γκαίων επιτροπών και ομάδων εργασίας. 

Εισηγείται στον Πρόεδρο για τα προσωπικά αιτήματα 
των υπαλλήλων. 

Παρακολουθεί τη μισθοδοτική κατάσταση όλων των ερ¬ 
γαζομένων στο Σ.Π. και εκδίδει τις σχετικές βεβαιώσεις 
και πιστοποιητικά όποτε ζητούνται. 

Τηρεί βοηθητικούς φακέλλους και βιβλία που κατά την 
κρίση του προϊσταμένου είναι αναγκαία για την εύρυθμη 
λειτουργία του Τμήματος. 

Κάθε άλλη σχετική αρμοδιότητα για την παροχή οργα¬ 
νωτικής και διοικητικής Υποστήριξης στους Ο.Τ.Α. μέλη 
του. 

Άρθρο 6 

Αντικείμενο και Αρμοδιότητες τμήματος Οικονομικής 
Υποστήριξης. 

Στην αρμοδιότητα του τμήματος ανήκουν τα αφορώντα 
στα οικονομικά του Σ.Π. 

Αναλυτικότερα: 

Καταρτίζει σε συνεργασία με τις αρμόδιες υπηρεσίες 
του Σ/Π τον Προϋπολογισμό Εσόδων -Εξόδων και τον 
υποβάλλει έγκαιρα αρμοδίως. 

Παρακολουθεί την πορεία εκτέλεσης του Προϋπολογι¬ 
σμού Εσόδων - Εξόδων, εισηγείται την αναμόρφωσή του, 
την εγγραφή νέων εξόδων και τη χορήγηση συμπληρωμα¬ 
τικών πιστώσεων. 

Συγκεντρώνει και εντάσσει στο Μηχανογραφικό σύ¬ 
στημα όλα τα στοιχεία του Προϋπολογισμού. 

Παρακολουθεί την πορεία των εξόδων και ενημερώνει 
εγκαίρως τις αρμόδιες υπηρεσίες για τη σύνταξη εκθέ¬ 
σεων δαπανών, όταν οι εγκεκριμένες απορροφώνται. 

Τηρεί Αρχείο ετήσιων απολογισμών Εσόδων - Εξόδων 


του Σ.Π. σύμφωνα με τα απολογιστικά στοιχεία που συ¬ 
ντάσσει το Ταμείο. 

Προγραμματίζει και παρακολουθεί την πορεία των Εσό¬ 
δων - Εξόδων του Προϋπολογισμού και εισηγείται τη σω¬ 
στή κατανομή των πιστώσεων και την απορρόφηση των 
δαπανών για την εκτέλεση έργων, προμηθειών καθώς και 
την κίνηση του χρέους και της περιουσίας γενικά. 

Συγκεντρώνει στατιστικά στοιχεία που αναφέρονται γε¬ 
νικά στα οικονομικά ζητήματα που αφορούν στο Σ.Π. και 
είναι χρήσιμα για τις προβλέψεις του Προϋπολογισμού. 

Παρακολουθεί τα εγκεκριμένα δάνεια του Σ.Π. και τηρεί 
πίνακες ετησίων τοκοχρεωλυτικών δόσεων για κάθε περί¬ 
πτωση ενημερώνοντας πάντοτε το Ταμείο του Σ.Π. 

Εισηγείται την αναμόρφωση του προϋπολογισμού με 
την εγγραφή νέων εσόδων και τη χορήγηση συμπληρωμα¬ 
τικών και εκτάκτων πιστώσεων. 

Επιμελείται της ασφάλισης των κινητών και ακινήτων 
του Σ.Π. 

Φροντίζει για την υπογραφή των Χρηματικών Ενταλμά¬ 
των από τον Πρόεδρο, την καταχώρησή τους στο μηχανο¬ 
γραφικό σύστημα και την αρχειοθέτηση των ΧΕΠ με τα δι- 
καιολογητικά τους. 

Συσχετίζει κάθε δαπάνη με τυχόν προηγούμενη όμοια 
και παρακολουθεί την ύπαρξη σχετικής πίστωσης για τη 
δυνατότητα έκδοσης ΧΕΠ. 

Ασχολείται με την προμήθεια πάσης φύσεως υλικού, 
εκτός του υλικού των έργων, που είναι απαραίτητο για τις 
υπηρεσίες του Σ.Π. και προσπαθεί να επιτυγχάνει τη συμ- 
φερότερη τιμή με την παρακολούθηση των τιμών της αγο¬ 
ράς, χωρίς να παραγνωρίζει την ποιότητα του προς προμή¬ 
θεια υλικού. 

Μεριμνά για την έκδοση των σχετικών εντολών, προμη¬ 
θειών, τη σύνταξη των πρωτοκόλλων παραλαβής του πά¬ 
σης φύσης υλικού των έργων και την υπογραφή τους από 
τις αντίστοιχες Επιτροπές παραλαβής τη φύλαξη του υλι¬ 
κού στην αποθήκη του Σ.Π. και την καταχώρησή τους στα 
οικεία βιβλία αποθήκης. 

Διαχειρίζεται και παρακολουθεί τη διακίνηση των δια¬ 
φόρων ειδών και τηρεία ανάλογο βιβλίο. 

Εισηγείται την εκποίηση ή την καταστροφή του άχρη¬ 
στου ή παλαιού υλικού και τη διαγρταφή του από τα αντί¬ 
στοιχα βιβλία. 

Διενεργεί κάθε πράξη σχετική με τη διαχείριση του υλι¬ 
κού, τη φύλαξή του στις αποθήκες και τη διάθεσή του βά¬ 
σει διατακτικών της αρμόδιας υπηρεσίας. 

Μεριμνά για την έγκαιρη ανανέωση των υλικών που πρό¬ 
κειται να εξαντληθούν. 

Διαβιβάζει στο Γενικό Χημείο του Κράτους για έλεγχο 
και αξιολόγηση τα είδη για τα οποία υπάρχουν ειδικοί όροι 
στις σχετικές συμβάσεις. 

Διεξάγει δημοπρασίες ή πρόχειρους διαγωνισμούς μερι¬ 
μνά για τη δημοσίευση στον ημερήσιο τύπο των όρων δια¬ 
κήρυξης με καθορισμό της ημερομηνίας διεξαγωγής της 
δημοπρασίας. 

Συντάσσει συμβάσεις με τους προμηθευτές μεριμνά για 
την κοινοποίησή τους στους αρμόδιους και παρακολουθεί 
την τήρηση των όρων συμβάσεων για την παράδοση των 
υλικών μέσα στις οριζόμενες προθεσμίες, και την επιβολή 
ποινικής ρήτρας σε περίπτωση εκπροθέσμων όπως καθο¬ 
ρίζεται στις συμβάσεις ή τις διακηρύξεις. 

Παραλαμβάνει τις εγγυητικές επιστολές από τους προ¬ 
μηθευτές και μεριμνά για την επανάληψη δημοπρασίας 

όταν η πρώτη αποβεί άκαρπος. 

Ελέγχει τους χρηματικούς τίτλους που διαβιβάζονται 
στο Ταμείο από τις αρμόδιες υπηρεσίες και εκδίδει τα 
αποδεικτικά παραλαβής εισπρακταίων εσόδων. 

Ενεργεί πριν από κάθε χρηματική κατάθεση εκ μέρους 
των εισπρακτόρων, έλεγχο των διπλοτύπων εισπράξεων, 
παραλαμβάνει τις εισπράξεις κ.λ.π. 

Εκδίδει γραμμάτια εισπράξεως των διαφόρων εσό¬ 
δων. 

Εκκαθαρίζει τις οφειλές των δημοτών και εισηγείται 
όποτε απαιτείται τη λήψη αναγκαστικών μέτρων εισπρό- 
ξεως κατά των Οφειλετών. 

Επιμελείται την αναγκαστική είσπραξη των οφειλών και 
τηρεί τα από τον νόμο προβλεπόμενα βιβλία καταχωρή- 
σεως κατασχέσεων κΆ.π. 

Μεριμνά για την απόδοση των υπέρ τρίτων κρατήσεων 
και τηρεί όλα τα απαραίτητα για το σκοπό αυτό βιβλία. 

Τηρεί όλα τα από το νόμο προβλεπόμενα λογιστικά βι¬ 
βλία εσόδων Χ.λ.π. 

Ενεργεί τον έλεγχο των εκδοθέντων και διαβιβοσθέ- 
ντων στο Ταμείο ενταλμάτων και βάσει αυτών, προέρχεται 
στην πληρωμή των δικαιούχων σύμφωνα με τις οικίες δια¬ 
τάξεις περί λογιστικού των Δήμων και Κοινοτήτων. 

Τηρεί τα προβλεπόμενα από το νόμο λογιστικά βιβλία 
εξόδων, καταρτίζει τους μηνιαίους και ετήσιους λογαρια¬ 
σμούς της διαχεψίσεως εξόδων, συντάσσει τους στατιστι¬ 
κούς πίνακες που υποβάλλονται στις ^Δημόσιες Υπηρε¬ 
σίες, συγκεντρώνει τα στοιχεία που σπατούνται για τον 
ετήσιο απολογισμό εξόδων και καταρτίζει τον απολογισμό 
αυτό. 

Επιμελείται της είσπραξης των βεβαιωμένων με ειδι¬ 
κούς χρηματικούς καταλόγους εσόδων. 

Επιμελείται την κοινοποίηση των ατομικών ή γενικών ή 
ειδικών προσκλήσεων προς τους οφειλέτες. 

Ενεργεί την πίστωση των πληρωσάντων οφειλετών 
στους οικείους χρηματικούς καταλόγους και βεβαιώνει 
την ενέργεια αυτή στον καθένα από τα οικεία αποσπά¬ 
σματα των καταλόγων. 

Έχει την ευθύνη για την όλη λειτουργία της μηχανογρά¬ 
φησης και μηχανοργάνωσης των Υπηρεσιών του Σ.Π. και 
επιβλέπει τη σωστή και αποτελεσματική λειτουργία των 
εγκατεστημένων υπολογιστών στις Υπηρεσίες αυτές. 

Παρακολουθεί, μελετά και αναλύει τα στατιστικά στοι¬ 
χεία των υπηρεσιών του Σ.Π. αλλά όσων άλλων προέρχο¬ 
νται από διάφορες πηγές πληροφόρησης, με αποκλει¬ 
στική εντολή του Προέδρου. 

Παρέχει πληροφορίες, πίνακες και ότι άλλο στατιστικό 
στοιχείο ήθελε ζητηθεί από τις υπηρεσίες του Σ.Π. και 
μόνο για τις δικές τους ανάγκες. 

Άρθρο 7 

Αντικείμενο και Αρμοδιότητες τμήματος Καθαριότη¬ 
τας. 

Αντικείμενο του τμήματος αποτελεί η τήρηση των πό¬ 
σης φύσεως κοινοχρήστων χώρων του Σ.Π. καθαρών από 
κάθε είδους απορρίμματα και ρύπους. Το τμήμα επιμελεί¬ 
ται της εν γένει καθαριότητας του Σ.Π. (ενδεικτικά αναφέ- 
ρονται: η συλογή των απορριμμάτων και απόθεσή τους 
στους προς αυτό αποδέκτες, ο καθαρισμός των οδών πλα¬ 
τειών και κοινοχρήστων χώρων, ο καθαρισμός από οφίσ- 
σες και πινακίδες) καθώς και του ειδικού καθαρισμού και 
ευπρεπισμού της περιοχής κατά τις εορταστικές εκδηλώ¬ 


σεις (οσβέστωμα κρασπέδων, απομάκρυνση αντικειμέ¬ 
νων). Το τμήμα έχει την ευθύνη για την τήρηση των σχετι¬ 
κών με την καθαριότητα διατάξεων και συνεργάζεται με 
τις αρμόδιες αρχές της κεντρικής Διοίκησης καθώς και με 
άλλους φορείς για την εφαρμογή τους στην περιοχή. 

Το τμήμα εντοπίζει τις τυχόν ανεξέλεγκτες πηγές ρύ¬ 
πανσης και προτείνει μέτρα για τον έλεγχο και την εξά¬ 
λειψή τους. Εισηγείται στη Δ/νση μέτρα για την ενημέ¬ 
ρωση και ευοισθητοποίηση των δημοτών σε Θέματα καθα¬ 
ριότητας. 

Καταρτίζει και επιβλέπει την εφαρμογή λεπτομερών 
προγραμμάτων καθαρισμού των κοινοχρήστων χώρων 
αποκομιδής μεταφοράς και απόρριψης των συνήθων αστι¬ 
κών απορριμμάτων. 

Συγκροτεί, οργανώνει, συντονίζει και γενικά διοικεί τα 
συνεργεία καθαριότητας. 

Συγιφστεί, οργανώνει και διοικεί τα συνεργεία αμέσου 
επέμβασης σε περιπτώσεις επειγουσών αναγκών που 
έχουν σχέση με το αντικείμενο του τμήματος. 

Φροντίζει για την κανονική στελέχωση και την εκπαί¬ 
δευση του προσωπικού των οκινεργείων καθαριότητας. 

Φροντίζει για τον χειρισμό, την αξιοποίηση των σχημά¬ 
των και μηχανημάτων που χρησιμοποεί το τμήμα. 

Τηρεί την διοδικοσίο καταγραφής, συγκέντρωσης και 
τήρηση στοιχείων σχετικών με τις εκτελουμενες από το 
τμήμα εργασίες (π.χ. στοιχεία αποσχόλη<*κ συνεργείων 
προσωπικού οχημάτων μηχανημάτων στοιχείων ανάλωσης 
υλικών κΆ.Π.). 

Άρθρο 8 

Αρμοδιότητες του Τμήματος είναι η εύρυθμη λειτουργία 
του Βρεφονηπακού Σταθμού. 

ΚΕΦΑΛΑΙΟ Β' 

Στελέχωση Συμβουλίου Περιοχής 
Άρθρο 9 

1. ΤΜΗΜΑ ΣΧΕΔ1ΑΣΜΟΥ και ΠΡΟΓΡΑΜΜΑΤΙΣΜΟΥ 

ΚΑΤΗΓΟΡΙΑ ΠΕ 

ΠΕ3 Πολιτικών Μηχανικών με βαθμό Δ-Α μία (1) θέση. 

ΚΑΤΗΓΟΡΙΑ ΔΕ 

ΔΕ38 Προσωπικού Η/Υ (χειριστών) με βαθμό Δ-Α μία (1) 
θέση. 

2. ΤΜΗΜΑ ΤΕΧΝΙΚΗΣ ΥΠΟΣΤΗΡΙΞΗΣ. 

ΚΑΤΗΓΟΡΙΑ ΠΕ 

ΠΕ3 Πολιτικών Μηχανικών με βαθμό Δ-Α μία (1) θέση. 

ΠΕ9 Γεωπόνων με βαθμό Δ-Α μία θέση. 

ΚΑΤΗΓΟΡΙΑ ΔΕ. 

ΔΕ5 Δομικών Έργων (όλες οι ειδικότητες του δομικού 
τομέα) βαθμό Δ-Α μία (1) θέση. 

ΔΕ28 Χειριστών Μηχανημάτων με βαθμό Δ-Α μία (1) 
θέση. 

ΚΑΤΗΓΟΡΙΑ ΥΕ 

ΥΕ12 Δασοφυλάκων με βαθμό Δ-Α μία (1) θέση. 

3. ΤΜΗΜΑ ΔΙΟΙΚΗΤΙΚΗΣ ΥΠΟΣΤΗΡΕΗΣ. 

ΚΑΤΗΓΟΡΙΑ ΠΕ 

ΠΕΙ Διοικητικός με βαθμό Δ-Α μία (1) θέση. 

ΚΑΤΗΓΟΡΙΑ ΔΕ 

ΔΕ 1 Διοικητικού με βαθμό Δ-Α δύο (2) θέσεις. 

ΚΑΤΗΓΟΡΙΑ ΥΕ 

ΥΕ1 Κλητήρων Γενικών Καθηκόντων με βαθμό Ε-Β 
τρεις (3) θέσεις. 

ΤΜΗΜΑ ΟΙΚΟΝΟΜΙΚΗΣ ΥΠΟΣΤΗΡΙΞΗΣ. 

ΚΑΤΗΓΟΡΙΑ ΔΕ. 

ΔΕΙ 4 Ελεγκτών Εσόδων - Εξόδων με βαθμό Δ-Α δύο (2) 
θέσεις. 

ΔΕΙ 5 Εισπρακτόρων με βαθμό Δ-Α μία (1) θέση. 

5. ΤΜΗΜΑ ΚΑΘΑΡΙΟΤΗΤΑΣ - ΥΔΡΕΥΣΗΣ 

ΚΑΤΗΓΟΡΙΑ ΔΕ. 

ΔΕ 29 Οδηγών αυτοκινήτων με βαθμό Δ-Α δύο (2) θέ¬ 
σεις. 

ΔΕ30 Υδραυλικού -Συντηρηταί με βαθμό Δ-Α μία (1) 
θέση. 

ΚΑΤΗΓΟΡΙΑ ΥΕ 

ΥΕ16 Εργατών καθαριότητας με βαθμό Ε-Β δύο (2) θέ¬ 
σεις. 

6. ΤΜΗΜΑ ΥΠΟΣΤΗΡΙΞΗΣ ΟΤΑ (Παιδεία -Πρόνοια). 

ΚΑΤΗΓΟΡΙΑ ΤΕ 

ΤΕ9 Βρεφονηπιοκόμων με βαθμό Δ-Α θέσης μία (1). 

ΚΑΤΗΓΟΡΙΑ ΔΕ. 

ΔΕ32 μαγείρων με βαθμό Δ-Α μία (1) θέση. 

ΔΕ29 Οδηγών αυτοκινήτων με βαθμό Δ-Α μία θέση. 

ΚΑΤΗΓΟΡΙΑ ΥΕ. 

ΥΕ14 Βοηθητικού προσωπικού (τραπεζοκόμων) με 
βαθμό Ε-Β μία (1) θέση. 

ΥΕ16 Καθαριστριών με βαθμό Ε-Β μία θέση. 

7. Προσωρινές θέσεις ιδιωτικού δικαίου αορίστου χρό¬ 
νου προκειμένου να μεταταγούν αυτοί που υπηρετούν 
στις Κοινότητες. 

θέσεις Εργάτου καθαριότητας μία (1). 

θέσεις Οδηγού Απορριμματοφόρου Αυτ/του μία (1). 

ΚΕΦΑΛΑΙΟ Π 

Διαδικασίες Οργάνωσης - Διοίκησης 
Αρθρο 9 

Εσωτερική Οργάνωση Υπηρεσιών του Συμβουλίου 
Περιοχής 

Με απόφαση του Προέδρου του Συμβουλίου Περιοχής 
κατανέμονται οι θέσεις εργασίας ως και το προσωπικό στα 
τμήματα ανάλογα με τις ανάγκες τους. 

Οι προϊστάμενοι των επί μέρους υπηρεσιών συνεργάζο¬ 
νται και εισηγούνται από κοινού στον Πρόεδρο του Συμ¬ 
βουλίου, ο οποίος έχει την δυνατότητα για την καλύτερη 
λειτουργία να συστήνει Συμβούλιο Προγραμματισμού και 
Συντονισμού. Το Συμβούλιο αυτό αποτελεί άτυπο συμβου¬ 
λευτικό όργανο υποστήριξης και λειτουργίας του συντονι¬ 
σμού στο Συμβούλιο. 

Σε αυτό μετέχουν ο Πρόεδρος, ο Διευθυντής Υπηρε¬ 
σιών και οι Προϊστάμενοι των Τμημάτων. 

Στόχος του Συμβουλίου αυτού είναι γενικά η αποτελε¬ 
σματική και παραγωγική λειτουργία του Συμβουλίου Πε¬ 
ριοχής και ειδικότερα ο προγραμματισμός και η παρακο¬ 
λούθηση της δραστηριότητας του Συμβουλίου Περιοχής, η 
αλληλοενημέρωση και η οριζόντια συνεργασία μεταξύ των 
υπηρεσιών και η επίλυση συγκεκριμένων προβλημάτων. 

Άρθρο 10 

Καθήκοντα Υπαλλήλων 

α. Προϊστάμενος Διευθύνσεως. 

Προΐσταται των Τμημάτων και Γραφείων που υπάγονται 
στην αρμοδιότητά του. 

Παρακολουθεί, εποπτεύει και ελέγχει την παρουσία, 
την πειθαρχία, την υπηρεσιακή απόδοση και επίδοση όλων 
των υπαλλήλων της Διεύθυνσής του, την τήρηση των νό¬ 


μων διαταγμάτων, αποφάσεων, κ.λ.π. που αφορούν στο 
Σ.Π. και τους καθοδηγεί κατά την εκτέλεση των υπηρεσια¬ 
κών καθηκόντων. 

Κατανέμει την εργασία στους υπαλλήλους της Διεύθυν¬ 
σης ανάλογα με τις συνολικές ανάγκες των Τμημάτων και 
με την συνεργασία των Προϊσταμένων. 

Μπορεί να απασχολεί οποιονδήποτε από το προσωπικό 
της Υπηρεσίας του για την εκτέλεση κάθε άλλης εργασίας 
ανάλογα με τις ανάγκες που παρουσιάζονται σε κάθε 
Τμήμα. 

Ενημερώνεται για όλη την εισερχόμενη και εξερχόμενη 
αλληλογραφία που αφορά στη Διεύθυνση, χαρακτηρίζει 
και κατανέμει αυτή σύμφωνα με τις αρμοδιότητες των 
Τμημάτων ή Γραφείων που υπάγονται στη Διεύθυνση και 
δίνει τις αναγκαίες οδηγίες στους προϊσταμένους για τις 
ενέργειες που πρέπει να γίνουν. 

Υπογράφει αποφάσεις ύστερα από εξουσιοδότηση του 
Προέδρου και τα υπηρεσιακά έγγραφα. 

θεωρεί με τη μονογραφή του και υποβάλλει όλα τα έγ¬ 
γραφα που συντάσσονται από τα Τμήματα και Γ ραφεία της 
Διεύθυνσης για έγκριση και υπογραφή από τον Πρόεδρο ή 
το νόμιμο αναπληρωτή του καθιστάμενος έτσι συνυπεύ- 
θυνος για τη νομιμότητα της ενέργειας. 

θεωρεί τη βεβαίωση της εργασίας του προσωπικού που 
υπηρετεί στη Διεύθυνση. 

Εισηγείται τα θέματα της αρμοδιότητάς του στον Πρόε¬ 
δρο, υπογράφοντας τις σχετικές εισηγήσεις. 

Παρίσταται εφόσον οι υπηρεσιακές ανάγκες το απαι¬ 
τούν, στις συνεδριάσεις των συλλογικών οργάνων του Σ.Π. 
και αναπτύσσει τις απόψεις του πάνω σε διάφορα υπηρε¬ 
σιακά θέματα. 

Συντάσσει τις ετήσιες εκθέσεις αξιολόγησης για τους 
υπαγόμενους σε αυτόν Προϊσταμένους Τμημάτων και δια¬ 
τυπώνει τη γνώμη του σε δεύτερο βαθμό στις υπηρεσια¬ 
κές εκθέσεις των υπολοίπων υπαλλήλων οι οποίες συ- 
ντάσσονται από τους Προϊσταμένους των υπηρεσιακών 
μονάδων. 

Δέχεται τους πολίτες και παρέχει σε αυτούς όσες πλη¬ 
ροφορίες επιτρέπεται από τις κείμενες διατάξεις και είναι 
υποχρεωμένος να βρίσκεται στη θέση του κατά τις ώρες 
υποδοχής του κοινού, για την επίλυση των τυχόν μεταξύ 
αυτών και των υπηρεσιών της Διεύθυνσης διαφορών. 

β. Προϊστάμενοι Τμημάτων 

Είναι υπεύθυνοι για την ακριβή τήρηση, εφαρμογή και 
εκτέλεση των αρμοδιοτήτων και καθηκόντων που ανατί¬ 
θενται στην Υπηρεσία που προΐστανται. 

Φροντίζουν για την εφαρμογή των νόμων, διαταγμάτων 
και των αποφάσεων και εγκυκλίων που τους κοινοποιού¬ 
νται, ενημερώνοντας τους υπαλλήλους τους δίνοντας πα¬ 
ράλληλα τις αναγκαίες επεξηγηματικές οδηγίες για την 
εκτέλεσή τους. 

Κατανέμουν την εργασία στους υπαλλήλους και τους 
καθοδηγούν, ελέγχουν δεν την τακτική παρουσία, εργατι¬ 
κότητα και πειθαρχία τους. 

Εκτελούν τις εντολές των Διευθυντών, εισηγούνται σε 
αυτούς τις υποθέσεις της αρμοδιότητάς τους, υποβάλ¬ 
λουν δε σε αυτούς υπηρεσιακές εκθέσεις και σημειώματα 
για την πορεία των εργασιών του Τμήματος καθώς και των 
υποθέσεων που εκκρεμούν. 

Συντάσσουν τις εκθέσεις αξιολόγησης των υπηρετού- 
ντων υπαλλήλων τις οποίες στη συνέχεια υποβάλλουν 
στους Διευθυντές για περαιτέρω κρίση. 

Προσυπογράφουν την αλληλογραφία της υπηρεσίας 
τους, συντάσσοντας προσωπικά τα σημαντικότερα έγ¬ 
γραφα και καθίστανται υπεύθυνοι για τη νομιμότητα της 
ενέργειας και την ακρίβεια των αναφερομένων σε αυτά 
πραγματικών περιστατικών. 

Δέχονται τους πολίτες και παρέχουν σε αυτούς όσες 
πληροφορίες επιτρέπεται από τις κείμενες διατάξεις και 
είναι υποχρεωμένοι να βρίσκονται στις θέσεις τους κατά 
τις ώρες υποδοχής του κοινού. 

Βεβαιώνουν την εργασία του προσωπικού που υπηρετεί 
στην Υπηρεσία τους. 

γ. Λοιπό Προσωπικό 

Στα πλαίσια των αρμοδιοτήτων των Διευθύνσεων ή άλ¬ 
λων Υπηρεσιακών μονάδων που είναι τοποθετημένοι οι 
υπάλληλοι, ανεξάρτητα από την εργασιακή τους σχέση, 
εκτελούν την εργασία που τους έχει ανατεθεί με προσοχή, 
επιμέλεια και ευσυνειδησία, κάτω από τις οδηγίες και κα¬ 
τευθύνσεις των προϊσταμένων τους, σύμφωνα με την κεί¬ 
μενη νομοθεσία. 

Ειδικότερα εκείνοι που χειρίζονται ή χρησιμοποιούν μη¬ 
χανήματα ή οχήματα, εργαλεία, διάφορες συσκευές κ.λπ. 
είναι υπεύθυνοι για κάθε αδικαιολόγητη απώλεια, φθορά ή 
καταστροφή, κυρίως όταν αυτή οφείλεται σε αμέλεια ή 
κακή χρήση. 

Οι συντάκτες των εγγράφων, αποφάσεων, μελετών και 
αλληλογραφίας τα μονογράφουν και είναι υπεύθυνοι για 
την ακρίβεια των πραγματικών περιστατικών και στοιχείων 
που προκύπτουν από τα τηρούμενα στην Υπηρεσία βιβλία, 
φακέλλους και άλλα παραστατικά. 

Αναφέρουν στον προϊστάμενό τους γραπτά ή προφο¬ 
ρικά για τις υποθέσεις που εκκρεμούν και δεν μπορούν να 
επιλυθούν άμεσα ή εντός των προθεσμιών που έχουν τα¬ 
χθεί. 

Σε όλους τους υπαλλήλους μπορεί να ανατεθούν επι¬ 
πλέον αρμοδιότητες μετά από απόφαση του Προέδρου. 

Αρθρο 11 
Ισχύς Οργανισμού 

1. Ο Οργανισμός αυτός ισχύει από τη δημοσίευσή του 
στην Εφημερίδα της Κυβερνήσεως. 

2. Με την πράξη αυτή προκαλείται δαπάνη που δεν μπο¬ 
ρεί να προσδιοριστεί και θα καλυφθεί από τον προϋπολο¬ 
γισμό του Συμβουλίου Περιοχής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 18 Ιουνίου 1996 

Ο Αναπλ. Περιφ. Διευθυντή 
ΓΙΑΝΝΗΣ ΠΑΠΟΥΤΣΗΣ 

-♦- 

Αριθ. 6750 (3) 

Έγκριση Οργανισμού Εσωτερικής Υπηρεσίας (Ο.Ε.Υ.) 

Κοινότητας Κουρκουλών Ν. Εύβοιας. 

Ο ΑΝΑΠΛ. ΠΕΡΙΦ. ΔΙΕΥΘΥΝΤΗ Ν. ΕΥΒΟΙΑΣ 
Έχοντας υπόψη: 

1. Τις διατάξεις του άρθρ. 12 του Ν. 1188/81 όπως αυ¬ 
τές αντικαταστάθηκαν με τις όμοιες του Ν. 2307/95 
άρθρ. 8 παρ. 5 και 2399/96. 

2. Τις διατάξεις του άρθρ. 27 του Ν. 2081/92 με τις 
οποίες προστίθεται στο Ν. 1558/85 «Κυβέρνηση και Κυ¬ 


βερνητικά όργανα» νέο άρθρο με αριθμό 29Α. 

3. Τις διατάξεις των Νόμων 2218/94 και 2240/94. 

4. Την αριθ. 36848/εγκ. 26/22.8.95 Υπ. Εσωτ. Δ.Δ. & 
Α. 

5. Το αριθ. 7/26.10.95 πρακτικό του Υπηρεσιακού Συμ¬ 
βουλίου ΟΤΑ Ν. Εύβοιας με το οποίο γνωμοδότησε ομό¬ 
φωνα για την έγκριση του Οργανισμού Εσωτερικής Υπη¬ 
ρεσίας (Ο.ΕΎ.) της Κοινότητας Κουρκουλών Ν. Εύβοιας, 
αποφασίζουμε: 

1. Εγκρίνουμε τον Οργανισμό Εσωτερικής Υπηρεσίας 
(Ο.Ε.Υ.) της Κοινότητας Κουρκουλών Νομού Εύβοιας 
όπως αυτός ψηφίστηκε με την αριθ. 20/95 απόφαση του 
Κοινοτικού Συμβουλίου Κουρκουλών και έχει ως εξής: 

ΣΥΓΚΡΟΤΗΣΗ ΥΠΗΡΕΣΙΩΝ 

Η Υπηρεσία της Κοινότητας συγκροτείται από τη Διοι¬ 
κητική Υπηρεσία. 

Αρθρο 2 

Διάρθρωση - Διαβάθμιση θέσεων 

Οι θέσεις του προσωπικού της Κοινότητας διαρθρώνο¬ 
νται και διαβαθμίζονται ως εξής: 

I. ΜΟΝΙΜΟ ΠΡΟΣΩΠΙΚΟ 

Μία (1) θέση Γραμματέα του Κλάδου ΔΕ με βαθμό Γ-Α. 

Τ Αρθρο 3 

Προσόντα διορισμού - Καθήκοντα κ.λπ. 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, 
άδειες, τις μεταβολές υπηρεσιακής κατάστασης, το προ¬ 
βάδισμα, τις ποινές, τη λύση της υπαλληλικής σχέσης, την 
ιατροφαρμακευτική περίθαλψη και νοσοκομειακή, τα 
έξοδα κηδείας των μονίμων υπαλλήλων που προβλέπονται 
από τον οργανισμό ρυθμίζονται από τις διατάξεις του Ν. 
1188/1981 και των διαταγμάτων που εκδίδονται σε εκτέ¬ 
λεση του Νόμου αυτού. 

Αρθρο 4 

Αρμοδιότητες και αντικείμενα της 
Διοικητικής Υπηρεσίας 

Στην αρμοδιότητα της διοικητικής υπηρεσίας ανή¬ 
κουν: 

ΓΡΑΜΜΑΤΕΑΣ ΚΟΙΝΟΤΗΤΑΣ 

α) Η μέριμνα για την τήρηση του βιβλίου επίπλων και 
σκευών και η διαφύλαξη αυτού. 

β) Η μέριμνα για την τήρηση και φύλαξη των προβλεπο- 
μένων από το νόμο βιβλίων της Κοινότητας, των φακέλων 
του αρχείου και τη σφραγίδα της Κοινότητας. 

γ) Η παραβολή, αποσφράγιση, χαρακτηρισμός, πρωτο¬ 
κόλληση, αρχαιοθέτηση όλης της αλληλογραφίας της κοι¬ 
νότητας, πλην της απόρρητης, αφού προηγουμένως τεθεί 
υπόψη του Προέδρου χωρίς καθυστέρηση και γίνουν οι 
δέουσες ενέργειες. 

δ) Η τήρηση των πρακτικών των συνεδριάσεων του Κοι¬ 
νοτικού Συμβουλίου η καταχώρησή τους στο βιβλίο πρα¬ 
κτικών αυτού, η μέριμνα για την υπογραφή του και η έκ¬ 
δοση αντιγράφων. 

ε) Η κατάρτιση με τον Πρόεδρο σχεδίου του προϋπολο¬ 
γισμού της Κοινότητας, η σύνταξη και συνυπογραφή με 
τον Πρόεδρο της Κοινότητας των βεβαιωτικών καταλόγων 
επιβολής βεβαιώσεως και εισπράξεως των εν γένει κοινο- 

τικών εσόδων και η διεξαγωγή της εν γένει λογιστικής 
υπηρεσίας της Κοινότητας. 

στ) Η ενημέρωση του Προέδρου για την πορεία των οι¬ 
κονομικών της Κοινότητας και η προσυπογραφή με τον 
Πρόεδρο των χρηματικών ενταλμάτων της κοινότητας. 

ζ) Η προσυπογραφή όλων των σχεδίων των προς υπο¬ 
γραφή εγγράφων και όλων των πιστοποιητικών και πινά¬ 
κων που προβλέπουν οι ισχύουσες διατάξεις. 

η) Η επιμέλεια κατάρτισης του προγράμματος τέλεσης 
δημοσίων κοινοτικών εορτών και δεξιώσεων. 

θ) Η φροντίδα για τη λειτουργία των υπηρεσιών της Κοι¬ 
νότητας, ύδρευσης, φωτισμού, άρδευσης, γυμναστηρίου, 
ως και πάσης άλλης δημιουργηθεισομένης υπηρεσίας στο 
μέλλον. 

ι) Η τήρηση και φύλαξη των μητρώων, αρρένων, δημοτο¬ 
λογίων και ληξιαρχικών βιβλίων. 


ια) Η διεξαγωγή κάθε υπηρεσίας που απορρέει από την 
ενάσκηση αρμοδιοτήτων, οι οποίες ανατίθενται στην Κοι¬ 
νότητα από νόμους, διατάγματα κ.λπ. 

Άρθρο 5 

Προσωπικό με σχέση εργασίας Ι.Δ. 

Με την πράξη αυτή προκαλείται δαπάνη το ύψος της 
οποίας δεν μπορεί να προσδιοριστεί και θα καλυφθεί από 
τον προϋπολογισμό της Κοινότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

- - ' ϋ - 

Χαλκίδα, 7 Ιουνίου 1996 

Ο Αναπλ. Περιφ. Διευθυντή 
ΓΙΑΝΝΗΣ ΠΑΠΟΥΤΣΗΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΙΜΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΟΗ 

* ΡΑΧ 52 34 312 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε.-Ε.Π.Ε. 5225761 

5230841 

Πληροφορίες δημοσιευμάτων λοιπών ΦΕΚ 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε.-Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ (031) 423955 

25ης Μαρτίου 21 Τ.Κ. 541 00 423956 

ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061) 271249 

Κόρινθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21901 

ΚΟΜΟΤΗΝΗ (0531) 22637 

Δημοκρατίας 1 Τ.Κ. 691 00 26522 

ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανάδσέλιδο η μέρος αυτου 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 

ΤΑΠΕΤ 3512 

Α’ (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ’ (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού ΝΠΔΔ) 

Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

30.000 δρχ. 

50.000 · 

10.000 » 

50.000 » 

25.000 » 

10.000 » 

5.000 » 

10.000 » 

3.000 . 

150.000 » 

10.000 » 

1.500 δρχ. 

2.500 » 

500 » 

2.500 » 

1.250 » 

500 » 

250 · 

500 » 

150 » 

7.500 » 

500 » 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 » 

6.000 · 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικά διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από 08.00" έως 13.00" 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








